《赠宗道士元一》
宋代·姚勉

黄冠元帅之子孙，于今身入虚皇门。
当年元帅扶宇宙，琐琐粘罕气可吞。
汪黄沮挠不如意，空使英雄满襟泪。
子孙从此懒作官，隐入云间羞用世。
誓扫尘氛志未伸，中宵往往泣鬼神。
家传一点心及物，烧作金丹功活人。
苍生亿万方受苦，莫恋蓬莱隔风雨。
急鞭秃角起丰隆，泻作甘霖苏旱上。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。